Radu Aryan, băieţelul în vârstă de doi ani, dispărut în Botoşani, a povestit ce s-a întâmplat în cele 25 de ore petrecute în pădure.
Cel mic le-a povestit jurnaliștilor că a văzut un lup mare. Întrebat ce a făcut când a văzut animalul sălbatic, Aryan a spus: "M-am ascuns".
"Mi-a fost frică! A fost frig în pădure", a mai afirmat el.
Mama băiatului a afirmat că Radu Aryan este miracolul familiei.
"Dumnezeu este foarte mare și face miracole, întotdeauna! El este miracolul nostru!", a spus mama micuțului, cu lacrimi în ochi, potrivit Antena3.
Amintim că Radu Aryan a dispărut în timp ce se afla alături de bunica lui la niște cunoștințe. Copilul a plecat din curtea acestora fără să fie observat.
Sute de oameni au ajutat la căutarea copilului, atât autoritățile, cât și voluntari. Pe ultimele imagini filmate de o cameră de supraveghere, Aryan a fost văzut când intra în pădure, pe un drum forestier.
În cele din urmă, după mai bine de 24 de ore de căutări, copilul a fost găsit. Trei polițiști l-au găsit pe micuț la mai bine de trei kilometri distanță de locul de unde dispăruse.
Radu Ayan a fost găsit de cei trei salvatori, epuizat, lângă un copac.